Brittanje kry dalk vandag nog vrouepremier
JY LEES NOU Brittanje kry dalk vandag nog vrouepremier
Sedert Januarie 2015 is daar 22 vroueleiers in die wêreld - sal Theresa en Hillary nog voor die einde van die jaar by dié lys gevoeg word?
“We’ve come a long way, baby!” skryf Michélle van Breda in haar redakteursbrief in ons Augustus-uitgawe.
My spontane gedagte toe dit duidelik word dat Hillary Clinton ’n kans het om in November die 45ste president van Amerika te word. Nie dat die wêreld nog nie ’n vrouepresident gehad het nie, maar dié keer, liewe aarde, ’n vrou aan die hoof van die magtigste land op aarde. Byna ’n eeu nadat die vroue van Amerika in 1920 stemreg gekry het. ’n Oomblik in die geskiedenis. ’n Oomblik van trots vir vroue. ’n Tyd om elke vrou te onthou, ook in Suid-Afrika, wat die lang, harde pad na volwaardige erkenning gestap het en steeds stap.